text: Det så du ikke: De var også med Dronningen i dag
  05 maj 2018 kl. 17.29
  Når Dronningen kommer til byen, kommer der et følge med. Her er nogle af dem, du måske ikke lagde mærke til.
  Lystsejlere
  Dronningen ankom til Kolding ad vandvejen. I morges sejlede Kongeskibet Dannebrog roligt ind i Kolding Fjord med retning mod Kolding Inderhavn. Kongeskibet fik følge af Kolding Sejlklub. En lang stribe både fulgte Dannebrog og kippede med flaget i anledningen af Dronningens besøg.
  Grev Ingolf
  Det var ikke kun dronning Margrethe og hendes søstre, prinsesse Benedikte og dronning Anne-Marie, der var i Kolding i dag. Også Grev Ingolf og Grevinde Sussie af Rosenborg var med i Kolding. Blandt de politiske deltagere var Koldings borgmester Jørn Pedersen (V), den nyudnævnte minister Eva Kjer Hansen (V) og statsminister Lars Løkke Rasmussen (V).
  Politiet
  Festlighederne i Kolding blev kaldt en folkefest, fordi alle kunne møde op og se og høre dronning Margrethe. Men selv folkefester skal ordensmagten have styr på. Særligt når en dronning deltager. I festens anledning var politiet både pænt klædt og placeret overalt i byen.
  Dejligt at gå til politi i solskin i dag, hvor dronningen er i Kolding på Koldinghus for at åbne udstilling # politidk pic.twitter.com/m3SY4O265u
  
  Bevogtning af Dannebro i Kolding havn...# politidk pic.twitter.com/eHQxk29YJE
  
  I dag gæster dronningen Kolding. Vi er bl.a. på vandet ved kongeskibet for at sikre sikkerheden. Dejligt vejr til den slags politiarbejde #politidk pic.twitter.com/f6jHej6iUg
  
  